《用韦苏州寄全椒道士韵赠罗浮道士三首 其二》
宋代·苏过

神仙岂无路，试访武陵客。天河尚可到，归验支机石。

世人耳目隘，露槿那知夕。同趋桃李蹊，肯践商颜迹。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。